Toshkentda kursdoshini pichoqlagan yuridik kollej o`quvchisiga hukm chiqarildi (video)

Toshkentda kursdoshini pichoqlagan yuridik kollej o`quvchisiga hukm chiqarildi. Bu haqda «Yoshlar» telekanalining «Davr» informasion dasturida xabar berildi.
Uchtepa tuman sudi bu holat yuzasidan yakuniy qarorni, hukmni o`qib eshittirdi va bunga ko`ra, kursdoshining qotiliga aylangan Saidkamron Saidvohidov 5 yilga uzil-kesil o`tashlik bilan ozodlikdan mahrum qilish jazosi bilan jazolandi. 
Eslatib o`tamiz, 2017 yil 6 oktyabr kuni Toshkent yuridik kollejida 3-kurs talabalari o`rtasida kelishmovchilik kelib chiqib, Saidkamron Saidvohidov o`zining ikki kursdoshi — Asadbek Parpiboev va Rahmatilla Yorqorievga pichoq bilan tan jarohati etkazgan edi. Hodisa oqibatida Parpiboev vafot etgan, Yorqorievga tibbiy yordam ko`rsatilgan.